Дэсантна-штурмавыя войскі Рэспублікі Казахстану

**Дэсантна-штурмавыя войскі (ДШВ) Рэспублікі Казахстану** () — высокамабільны род войскаў Узброеных сілаў Рэспублікі Казахстану, што ўваходзяць у склад Сухапутных войскаў Рэспублікі Казахстану. Ёсьць пераемнікам ПДВ СССР у Казахстане. Асноўныя заданьні: забесьпячэньне стратэґічнага разгортваньня войскаў, барацьба з дэсантна-дывэрсійнымі сіламі й бандфармаваньнямі, захоп ды ўтрыманьне важных раёнаў, правядзеньне аэрамабільных рэйдаў у ворагавым тыле. Да 2003 року мелі назву **Мабільныя войскі** (), з 2003 да 2016 року мелі назву **Аэрамабільныя войскі** ().

## Дактрына ўжываньня
Асноўнымі заданьнямі ДШВ вызначаныя:

* нарошчваньне намаганьняў войскаў, дысьлякаваных у непасрэднай блізкасьці ад мяжы й войскаў прыкрыцьця;
* забесьпячэньне стратэґічнага (апэратыўнага) разгортваньня войскаў;
* барацьба з дэсантна-дывэрсійнымі сіламі й бандфармаваньнямі;
* правядзеньне аэрамабільных рэйдаў у тыле суперніка;
* вывад з ладу цэнтраў апэратыўнае ўстойлівасьці суперніка;
* захоп ды ўтрыманьне важных раёнаў, рубяжоў і аб’ектаў інфраструктуры;
* лякалізацыя збройнага канфлікту ды разьяднаньне варагуючых бакоў;
* ўдзел у раззбраеньні й ліквідацыі пазапраўных узброеных фармаваньняў;
* аказаньне дапамогі сяброўскім дзяржавам згодна з двухбаковымі дамовамі;
* удзел у правядзеньні міратворчых мерапрыемстваў.

## Гісторыя
Пасьля абвяшчэньня сувэрэнітэту Казахстану на тэрыторыі дзяржавы месьцілася выведзеная з складу 105-е ґвардзейскае паветрана-дэсантнае дывізіі 35-я асобная ґвардзейская паветрана-дэсантная брыґада, якая, паводле міжнародных пагадненьняў у Алмаце 7 траўня 1992 року, адыйшла да Ўзброеных сілаў Рэспублікі Казахстану.

6 ліпеня 2000 року прэзыдэнтам Казахстану на ґрунце 35-е ґвардзейскае дэсантна-штурмавое брыґады былі створаныя Мабільныя сілы Ўзброеных сілаў Рэспублікі Казахстану.

У пэрыяд з 2000 да 2003 року былі створаныя 36-я, 37-я ды 38-я (КазБрыґ) дэсантна-штурмавыя брыґады. Пазьней да складу Аэрамабільных сілаў былі ўведзеныя 9-я мэханізаваная брыґада, 43-я танкавая брыґада, 44-я артылерыйская брыґада, асобны міратворчы батальён «КазБат», асобная брыґада сувязі, асобны выведвальны полк ды асобны батальён РХБА.

2003 року было падпісанае распараджэньне пра прысваенне мабільным войскам УС Казахстану назвы «Аэрамабільныя войскі».

З жніўня 2003 па лістапад 2008 року інжынэрна-сапёрны падразьдзел у складзе Міжнародных кааліцыйных сілаў у Іраку выконваў міратворчуў місію. Паводле рашэньня ААН у сьпіс заданьняў падразьдзелу ўваходзілі пошук ды зьнішчэньне боепрыпасаў, што ня выбухнулі, абсталяваньне пунктаў палявога водазабесьпячэньня, ачыстка вады й наданьне мэдычнае дапамогі. Падчас выкананьня міратворчае місіі адзін афіцэр загінуў ды яшчэ некалькі міратворцаў былі параненыя. Агулам у складзе інжынэрна-сапёрнага падразьдзела пабывала 290 казахстанскіх вайскоўцаў.

2016 року Кіраўніцтва Аэрамабільных войскаў паведаміла пра зацьвярджэньне новае назвы — **Дэсантна-штурмавыя войскі**.

## Склад
Дэсантна-штурмавыя войскі ўлучаюць:
* 35-ю асобную ґвардзейскую мабільную брыґаду (Капшагай)
* 36-ю асобную мабільную брыґаду (Астана)
* 37-ю асобную мабільную брыґаду (Талдыкарган)
* 38-ю асобную мабільную брыґаду (Алматы)
* 9-ю мэханізаваную брыґаду (Жаркент)
* 43-ю танкавую брыґаду (Сарыазэк)
* 44-ю артылерыйскую брыґаду (Сарыазэк)
* асобны міратворчы батальён «КазБат» (Капшагай)
* асобную брыґаду сувязі (вёска Бурундай)
* асобны выведвальны полк (Талдыкарган)
* асобны батальён РХБА (Капшагай)

## Структура

Арґанізацыйна кожная асобная мабільная брыґада ўключае:

1. Кіраваньне брыґады
* штаб; службы.
2. Баявыя вайсковыя часткі й падразьдзелы
* 3 асобныя дэсантна-штурмавыя батальёны
* гаўбічны артылерыйскі дывізіён (122-мм гаубіца Д-30)
* рэактыўная артылерыйская батарэя на (БМ-21)
* зэнітна-ракетная батарэя
* супрацьтанкавая батарэя (Фагот (ПТУР))
* рота цяжкіх кулямётаў (НСВ-12,7)
* выведвальная рота
3. Падразьдзелы баявога забесьпячэньня й сувязі
* рота сувязі
* выведвальная рота
4. Падразьдзелы тылавога й тэхнічнага забесьпячэньня
* інжынэрна-сапёрная рота
* рота хімічнае абароны
* рота матэрыяльнага забесьпячэньня
* мэдычная рота
* рота дэсантнага забесьпячэньня
5. Тылавыя падразьдзелы
* камэнданцкі зьвяз
* аркестар

## Традыцыі
### Прафэсійнае сьвята

З 2016 року Дэсантна-штурмавыя войскі адзначаюць сваё прафэсійнае сьвята 6 ліпеня, калі ў 2000 годзе былі створаныя Мабільныя войскі Рэспублікі Казахстану.. У папярэднія рокі, у 2000—2016, Дзень аэрамабільных дэсантных войскаў адзначаўся шторок 2 жніўня.

## Глядзіце таксама
* Узброеныя сілы Рэспублікі Казахстану
* Паветрана-дэсантныя войскі
* Паветрана-дэсантныя фармаваньні краінаў сьвету
* Паветрана-дэсантныя падрыхтоўка

## Крыніцы

## Вонкавыя спасылкі
* Міністэрства абароны Рэспублікі Казахстану.
* 

Катэгорыя:Узброеныя сілы Казахстану